section_heading: Etnografija
paragraph_text: Piro Indijanci imali su tipičnu sjedilačku pueblo kulturu sa stalnim naseljima i obradom tla (kukuruz). U području Salinasa Španjolci su bili impresionirani njihovim tkalaštvom, košaraštvom i lončarijom crno-na-bijelo. Uz uzgoj kukuruza i drugih indijanskih kultura sakupljali su i divlje jestivo bilje, hvatali jelene, zečeve, antilope i bizone i uzgajali purane. Odjeća je bila koža antilopa, a nosili su i ogrtače od bizonovog krzna i dekorativne ogrtače od pamuka i vlakana yucce. Izrađivali su i ukrase od tirkiza i perja purana.